इच्चरै गी चाची जयूनी बी अपने अंदरा निकली पसारे आई गेई। सत्या आक्खा दी ही, "जाने गी ते पलेटा तगर बी होई औंदी में, पर एल्लै उत्थै मरद बड़े होने न" ताई ने बिच टोकदे "की काह्ली पोई दी एं लाड़ी, अजें कोई बड़ा चिर थोड़ा होई गेआ। लोकें दे जागत अजें चगान खेढा गै करदे होने। ओह् बी उत्थै गै होना आपूं आई जंदा ऐ। जागत ते सारें गै लाडले होंदे न, तेरा लाड मुल्खे कोला बाह्रा। अजें पराय ढिड्ड ऐ तां हाल ऐ जे कुतै अपना होंदा तां पता नेईं केह् करदी ?"